MINISTERSTVO ZDRAVOTNÍCTVA
SLOVENSKEJ REPUBLIKY
__________________________________
Číslo:  

Materiál na rokovanie 
Legislatívnej rady vlády 
Slovenskej republiky 

N á v r h

vyhlášky Ministerstva zdravotníctva Slovenskej republiky, ktorou sa ustanovujú podrobnosti o radiačnej monitorovacej sieti						                                                                

Podnet:

§  24 ods. 3 písm. a) zákona č. ……/2005 Z.z. o verejnom zdravotníctve a o zmene a doplnení niektorých zákonov 		Obsah materiálu:

1.	Návrh vyhlášky

Predkladá:

Rudolf Zajac
minister zdravotníctva
Slovenskej republiky

Bratislava 30. júna 2005 

Vyhláška
Ministerstva zdravotníctva Slovenskej republiky
 č.    /2005 Z. z.,
ktorou sa ustanovujú podrobnosti o radiačnej monitorovacej sieti

Ministerstvo zdravotníctva Slovenskej republiky §  24 ods. 3 písm. a) zákona č. ……/2005 Z.z. o verejnom zdravotníctve a o zmene a doplnení niektorých zákonov (ďalej len „zákon“) ustanovuje: 
§ 1
Predmet úpravy
Táto vyhláška ustanovuje podrobnosti o činnosti radiačnej monitorovacej siete a požiadavky na    monitorovanie ionizujúceho žiarenia v životnom prostredí na území SR na účely hodnotenia a usmerňovania ožiarenia obyvateľov. 
§ 2
Vymedzenie pojmov
Na účely tejto vyhlášky sa rozumie:
(1)	monitorovaním radiačnej situácie meranie veličín a hodnotenie výsledkov merania na účely hodnotenia a usmerňovania ožiarenia obyvateľov,
(2)	radiačnou monitorovacou sieťou sústava technicky, odborne a personálne vybavených odborných pracovísk organizačne prepojených pre potreby monitorovania radiačnej situácie na území Slovenskej republiky, ktoré vykonávajú merania  stanovených veličín v určených zložkách životného prostredia v systéme meracích miest podľa stanoveného časového harmonogramu, 
(3)	radiačným ohrozením situácia keď hrozí, že dôjde k radiačnej nehode alebo radiačnej havárii alebo keď došlo k radiačnej nehode alebo radiačnej havárii, ktorá vyžaduje urýchlený zásah s cieľom ochrániť pracovníkov, jednotlivcov z obyvateľstva alebo obyvateľstvo ako celok,
(4)	normálnou radiačnou situáciou   situácia  okrem radiačného ohrozenia,
§3
Základné ciele   monitorovania radiačnej situácie
Monitorovanie radiačnej situácie musí zabezpečiť: 
a)	podklady pre systematické hodnotenie a  usmerňovanie ožiarenia obyvateľov a  pre hodnotenie ožiarenia obyvateľov v dôsledku vykonávania činností vedúcich k ožiareniu pri normálnej radiačnej situácii,
b)	operatívne poskytovanie údajov o kontaminácii životného prostredia  potrebných pre rozhodovanie o vykonávaní a ukončovaní opatrení na obmedzenie ožiarenia  (zásahov) pri radiačnom ohrození,
c)	údaje o úrovni ožiarenia pre informovanie obyvateľov  a pre medzinárodnú výmenu informácií  o radiačnej situácii na území Slovenskej republiky.
§ 4
Radiačná monitorovacia sieť a jej organizácia

(1)	Na účely monitorovania radiačnej situácie na území SR sa zriaďuje radiačná monitorovacia sieť. 
(2)	Radiačná monitorovacia sieť pozostáva zo stálych zložiek a pohotovostných zložiek. Činnosť stálych a pohotovostných zložiek finančne, personálne  a materiálne zabezpečujú príslušné ministerstvá z prostriedkov  na to viazaných.
(3)	Ministerstvo zdravotníctva  Slovenskej republiky a príslušné ministerstvá  podľa  § 5 odsek 6 písm. f)  zákona č. ..…/..... Z. z., o verejnom zdravotníctve  (alebo Úrad verejného zdravotníctva SR a určené organizácie) uzatvoria  dohody o vykonávaní a zabezpečení monitorovania radiačnej situácie za normálnej radiačnej situácie a pri radiačnom ohrození. 
(4)	Za normálnej radiačnej situácie vykonávajú kontinuálne monitorovanie radiačnej situácie stále zložky radiačnej monitorovacej siete. Za normálnej radiačnej situácie riadi činnosť  radiačnej monitorovacej siete ústredie radiačnej monitorovacej siete  v súlade s príslušnými dohodami.
(5)	Stálymi zložkami radiačnej monitorovacej siete sú:
a)	Úrad verejného zdravotníctva SR (ďalej len úrad), Regionálny úrad verejného zdravotníctva so sídlom v Banskej Bystrici, Regionálny úrad verejného zdravotníctva so sídlom v Košiciach, Regionálny úrad verejného zdravotníctva hl. mesta SR Bratislava, 
b)	organizácie stanovené príslušnými   ministerstvami, ktoré sa podieľajú na zabezpečení monitorovania  (SHMÚ,  CO, SA, VŠ, Nitra a pod.) v rozsahu podľa dohody uzavretej v zmysle  odseku 3,
c)	prevádzkovatelia jadrových zariadení a iných zariadení, ktoré majú povolenie na činnosti vedúce k ožiareniu a ktoré sú povinné zabezpečiť monitorovanie v životnom prostredí v rozsahu stanovenom v monitorovacom pláne,
d)	fyzické osoby alebo právnické osoby, ktoré vykonávajú  monitorovanie rádioaktivity v životnom prostredí na základe povolenia  Úradu na vykonávanie činnosti dôležitej z hľadiska radiačnej ochrany v rozsahu podľa dohody s Úradom.
(6)	V prípade radiačného ohrozenia a pokiaľ je to potrebné aj v neskorej fáze  radiačnej havárie vykonávajú monitorovanie radiačnej situácie stále zložky aj pohotovostné zložky radiačnej monitorovacej siete. Činnosť radiačnej monitorovacej siete v radiačnom ohrození riadi alebo odborne usmerňuje  ústredie radiačnej monitorovacej siete podľa pokynov príslušných orgánov riadiacich havarijnú odozvu. Ústredie radiačnej monitorovacej siete riadi postupný prechod z havarijného monitorovacieho režimu do režimu monitorovania za normálnej radiačnej situácie. 
(7)	Pohotovostnými zložkami radiačnej monitorovacej siete sú:
a)	mobilné skupiny  a laboratórne skupiny vytvorené podľa havarijných plánov jadrových zariadení v prípade havárie na jadrových zariadeniach v SR,
b)	mobilné skupiny a laboratórne skupiny vytvorené na Úrade,  Regionálnom úrade verejného zdravotníctva so sídlom v Banskej Bystrici, Regionálnom úrade verejného zdravotníctva so sídlom v Košiciach, Regionálnom úrade verejného zdravotníctva hl. mesta SR Bratislava,
c)	mobilné skupiny a laboratórne skupiny zriadené v organizáciách iných rezortov ) v súlade s dohodami uzavretými podľa odseku 3,
d)	mobilné a laboratórne skupiny zriadené fyzickými osobami alebo právnickými osobami, ktoré vykonávajú  monitorovanie rádioaktivity v životnom prostredí na základe povolenia  Úradu na vykonávanie činnosti dôležitej z hľadiska radiačnej ochrany, ak majú dohodu s Úradom.
(8)	Pohotovostné zložky radiačnej monitorovacej siete sa aktivizujú  pri radiačnom ohrození v súlade s havarijnými plánmi alebo na základe pokynu ústredia radiačnej monitorovacej siete.
(9)	Zložky radiačnej monitorovacej siete poskytujú namerané alebo zistené údaje dohodnutým spôsobom a v dohodnutej forme ústrediu radiačnej monitorovacej siete neodkladne alebo v  dohodnutých lehotách.

§ 5
Ústredie radiačnej monitorovacej siete

(1)	Ústredie radiačnej monitorovacej siete sa zriaďuje na Úrade. Ministerstvo zdravotníctva SR vytvára podmienky na činnosť ústredia radiačnej monitorovacej siete a činnosť stálych a pohotovostných zložiek radiačnej monitorovacej siete v rámci svojej pôsobnosti. 
(2)	Ústredie radiačnej monitorovacej siete vypracováva, po dohode s ostatnými zložkami siete, monitorovacie plány, metodické pokyny a návody na vykonávanie monitorovania, zabezpečuje pravidelné porovnávacie merania, organizuje výcvik  a havarijné cvičenia pre zložky radiačnej monitorovacej siete a riadi jednotný systém zabezpečenia kvality. 
(3)	Za normálnej radiačnej situácie ústredie radiačnej monitorovacej siete vykonáva monitorovanie, eviduje, zbiera  a spracováva výsledky monitorovania radiačnej situácie získané radiačnou monitorovacou sieťou, hodnotí úroveň ožiarenia obyvateľstva a  príspevok činností vedúcich k ožiareniu   obyvateľstva. Na základe výsledkov monitorovania a ďalších získaných údajov vypracováva výročné správy o ožiarení obyvateľov, poskytuje údaje o radiačnej situácii na území SR, obyvateľom a medzinárodným organizáciám a v prípade potreby na základe záverov a analýz výsledkov monitorovania pripravuje  podklady pre návrhy na usmerňovanie ožiarenia obyvateľov.
(4)	Na hodnotenie ožiarenia obyvateľstva možno použiť aj validované výsledky monitorovania rádioaktivity zložiek životného prostredia získané pri výkone štátneho zdravotného dozoru alebo prevádzkovateľmi jadrových zariadení alebo prevádzkovateľmi iných zariadení, ktoré vykonávajú monitorovanie rádioaktivity životného prostredia alebo  vykonávajú monitorovanie rádioaktivity v životnom prostredí na základe povolenia Úradu na vykonávanie činností dôležitých z hľadiska radiačnej ochrany.
(5)	Pri radiačnom ohrození je ústredie radiačnej monitorovacej siete  výkonným orgánom Komisie pre radiačné havárie SR,  podieľa sa na organizácii havarijnej odozvy v SR4), spolupracuje s operatívno-riadiacou skupinou Komisie pre radiačné havárie SR a Kontrolným krízovým centrom pri  Úrade jadrového dozoru  SR5) pri spracovaní podkladov na rozhodovanie o vykonaní zásahov a ich odvolaní.
(6)	V prípade radiačného ohrozenia ústredie radiačnej monitorovacej siete eviduje, zbiera  a spracováva výsledky monitorovania radiačnej situácie, riadi alebo usmerňuje činnosť radiačnej monitorovacej siete, vyhodnocuje radiačnú situáciu a jej prognózy a pripravuje  podklady pre návrhy na vykonanie a ukončenie zásahov.  Ústredie radiačnej monitorovacej siete  ďalej vypracováva správy  a informácie o ožiarení obyvateľstva v dôsledku  radiačnej havárie. 
(7)	Ústredie radiačnej monitorovacej siete  v spolupráci so zložkami radiačnej monitorovacej siete vypracováva návrhy na inováciu prístrojového vybavenia a implementáciu nových postupov a metód merania rádioaktivity v zložkách životného prostredia a hodnotenia ožiarenia v súlade s platnými právnymi predpismi a medzinárodnými odporúčaniami. 

§ 6
Požiadavky na  monitorovanie pri normálnej radiačnej situácii

(1)	Pri normálnej radiačnej situácii  sa monitorovanie radiačnej situácie   vykonáva podľa monitorovacieho plánu, ktorý  po dohode so zložkami monitorovacej siete vypracovalo ústredie radiačnej monitorovacej siete a ktorý bol schválený Úradom. Ústredie radiačnej monitorovacej siete môže vykonať alebo nariadiť vykonanie doplňujúcich  alebo rozšírených meraní v prípade,  že si to vyžaduje aktuálna situácia, kontrola alebo verejný záujem.
(2)	Monitorovanie radiačnej situácie zahŕňa najmä tieto položky:
a)	kontinuálne meranie časovej a priestorovej distribúcie dávky a dávkového príkonu z externého ožiarenia stabilnými monitormi,
b)	kontinuálne meranie a periodické vyhodnocovanie dávky a dávkového príkonu z externého ožiarenia najmä termoluminiscenčnými dozimetrami,
c)	kontinuálne odbery a periodické meranie objemových aktivít aerosólov v ovzduší stabilnými monitormi, prípadne bodovými odbermi prenosnými zariadeniami,
d)	kontinuálne odbery a periodické meranie  rádioaktivity spadov stabilnými odberovými zariadeniami,
e)	periodické odbery a meranie aktivity pitnej vody,
f)	periodické odbery a meranie aktivity povrchovej, prípadne podzemnej vody,
g)	periodické odbery a meranie aktivity poľnohospodárskych produktov a potravinových článkov,
h)	meranie aktivity exportovaných alebo importovaných potravín a materiálov, ak táto povinnosť vyplýva z iného všeobecne záväzného predpisu, alebo ak je odôvodnené podozrenie, že uvedené materiály môžu byť kontaminované,
i)	krátkodobé alebo diskontinuálne vyhľadávacie  meranie a jednorazové odbery vzoriek životného prostredia pri zisťovaní lokálnej kontaminácie,
j)	meranie a hodnotenie vnútornej kontaminácie osôb. 
(3)	Podrobnejšie požiadavky na monitorované položky, na  minimálny počet miest meraní a počet meraní, na druhy merania a sledované veličiny, na frekvenciu  a citlivosť merania  sú  uvedené v prílohe 1 . Slovenské ústredie radiačnej monitorovacej siete môže upraviť rozsah  požiadavok na monitorované položky, na minimálny počet miest meraní a počet meraní, na druhy merania a sledované veličiny, na frekvenciu meraní pre jednotlivé zložky radiačnej monitorovacej siete.
(4)	Monitorovanie rádioaktivity za normálnej situácie sa vykonáva tak, aby sa:
a)	naplnili hlavné ciele monitorovania uvedené v § 3,  
b)	zistili dlhodobé trendy a odchýlky od normálnych hodnôt,
c)	zistili údaje o radiačnej situácii v rozsahu  a kvalite, ktorú požadujú príslušné orgány a inštitúcie Európskej únie,  
d)	zabezpečilo udržiavanie a zlepšovanie organizačnej, technickej a personálnej spôsobilosti radiačnej monitorovacej siete a jej pripravenosti na havarijné situácie.

§ 7
Požiadavky na  monitorovanie pri radiačnom ohrození

(1)	Pri  radiačnom ohrození  sa monitorovanie radiačnej situácie   vykonáva podľa príslušných   havarijných monitorovacích plánov, podľa pokynov a usmernení ústredia radiačnej monitorovacej siete alebo podľa priamych pokynov orgánov riadiacich havarijnú odozvu.
(2)	Monitorovanie radiačnej situácie v skorej fáze radiačnej havárie, počas úniku sa vykonáva jednoduchými menej náročnými meraniami zameranými na rýchle získanie údajov, najmä:
a)	stabilnými systémami včasného varovania, kontinuálnym monitorovaním dávky a dávkového príkonu z externého ožiarenia a kontaminácie ovzdušia,
b)	mobilnými skupinami, ktoré monitorujú dávky a dávkový príkon z externého ožiarenia,  odoberajú vzorky a merajú kontaminácie ovzdušia, prípadne zisťujú rádioaktívnu  kontamináciu povrchov a povrchových vôd z rádioaktívneho depozitu, 
c)	leteckým monitorovaním dávky a dávkového príkonu a rádioaktívnej  kontaminácie,
d)	výmenou a hodnotením termoluminiscenčných dozimetrov,
e)	odberom vzoriek na vyhodnotenie úrovne rádioaktívnej  kontaminácie.
(3)	Monitorovanie radiačnej situácie v neskorej fáze radiačnej havárie a pri sledovaní dlhodobej kontaminácie životného prostredia po radiačnej havárii sa vykonáva stabilnými systémami, mobilnými a laboratórnymi skupinami náročnejšími a citlivejšími meraniami a analýzami, najmä:
a)	kontinuálne meranie časovej a priestorovej distribúcie dávky stabilnými monitorovacími systémami,
b)	kontinuálne meranie a periodické vyhodnocovanie dávky a dávkového príkonu z externého ožiarenia najmä termoluminiscenčnými dozimetrami,
c)	diskontinuálne meranie dávky a dávkového príkonu z externého ožiarenia mobilnými skupinami,
d)	spektrometrické merania rádioaktívnej kontaminácie in situ, odbery vzoriek na laboratórne stanovenie rádioaktívnej  kontaminácie povrchov a pôdy,
e)	kontinuálne odbery a periodické meranie objemových aktivít aerosólov v ovzduší,
f)	kontinuálne odbery a periodické meranie aktivity spadov,
g)	periodické odbery a meranie aktivity pitnej vody,
h)	periodické odbery a meranie aktivity povrchovej, prípadne podzemnej vody,
i)	periodické odbery a meranie aktivity poľnohospodárskych produktov a potravinových článkov,
j)	meranie aktivity exportovaných alebo importovaných potravín a materiálov, z krajín v ktorých došlo k radiačnej havárii ak táto povinnosť vyplýva z iného všeobecne záväzného predpisu, alebo ak je odôvodnené podozrenie, že uvedené materiály môžu byť kontaminované,
k)	odbery vzoriek, ich meranie a priame meranie kontaminácie osôb, predmetov a dopravných prostriedkov a meranie dávkových príkonov na miestach výstupu z uzavretých priestorov a z kontaminovaných priestorov,
l)	odbery vzoriek  a priame meranie povrchovej a vnútornej kontaminácie osôb ktoré boli kontaminované.
(4)	Rozsah monitorovania uvedený v odseku 2 a v odseku 3  je rámcový. Priority monitorovania, monitorované položky, merané veličiny a rozsah monitorovania sa  prispôsobujú aktuálnej situácii, charakteru radiačného ohrozenia, úrovni a druhu rádioaktívnej kontaminácie, aktuálnym meteorologickým podmienkam, charakteru a rozmerom zasiahnutého územia,  dostupným prostriedkom,  časovému obmedzeniu, prípadne iným okolnostiam.
(5)	Podrobnejšie rámcové požiadavky na monitorované položky životného prostredia, na druhy merania a sledované veličiny a citlivosť merania pri radiačnom ohrození sú  uvedené v prílohe 2.
(6)	Výsledky monitorovania poskytujú zložky monitorovacej siete  do ústredia radiačnej monitorovacej siete v dohodnutej forme a dohodnutými spojovacími prostriedkami neodkladne po ich zistení, podľa havarijného plánu alebo podľa pokynov ústredia radiačnej monitorovacej siete.
(7)	Prevádzkovatelia jadrových zariadení zabezpečia kontinuálny nepretržitý prenos dát o rádioaktivite výpustí, havarijnom monitorovaní a monitorovaní teledozimetrickým systémom ústrediu radiačnej monitorovacej siete v rozsahu stanovenom dohodou s Úradom. Ostatné údaje poskytnú podľa odseku 6.
(8)	Monitorovanie rádioaktivity pri  radiačnej havárii sa vykonáva tak, aby sa naplnili hlavné ciele monitorovania uvedené v § 3 a ďalej,  aby:
•	sa overilo, či ide o radiačnú haváriu, 
•	bolo možné určiť prognózy ďalšieho vývoja rádioaktívnej kontaminácie životného opatrenia, 
•	sa zistil charakter rádioaktívnej kontaminácie, úroveň a priestorová distribúcia rádioaktívnej kontaminácie, 
•	bolo možné vykonať odhad dávok osôb,  
•	bolo možné hodnotiť účinnosť vykonaných opatrení alebo zásahov,
•	bolo možné zhodnotenie záťaže obyvateľov po skončení havárie. 

§ 8
Poskytovanie informácii o radiačnej situácii na území SR

(1)	Údaje získané monitorovaním radiačnej situácie na území SR  pred ich uverejnením vyhodnocuje, overuje  a spracováva ústredie radiačnej monitorovacej siete.
(2)	Overené a spracované údaje a súbory údajov odovzdáva Úrad v požadovanej forme a v požadovanom  rozsahu:
a)	na informovanie domácej verejnosti, 
b)	príslušným orgánom a inštitúciám EÚ a iným medzinárodným organizáciám, v súlade s príslušnými právnymi predpismi a príslušnými medzinárodnými dohodami. 

§ 9
Požiadavky na doplňujúce údaje potrebné na hodnotenie ožiarenia obyvateľov 

(1)	Údaje o  uvoľnenej alebo uniknutej rádioaktivite z pracovísk, na ktorých sa vykonávajú činnosti vedúce k ožiareniu poskytuje ústrediu radiačnej monitorovacej siete prevádzkovateľ pracoviska, na ktorom došlo k vypusteniu alebo úniku rádioaktívnych látok. Pokiaľ sú potrebné na vyhodnotenie radiačnej situácie údaje o uniknutej alebo uvoľnenej rádioaktivite z pracovísk so  zdrojmi ionizujúceho žiarenia v zahraničí  alebo o rádioaktívnej kontaminácii životného prostredia  v zahraničí, získava tieto údaje ústredie radiačnej monitorovacej siete priamo od príslušných inštitúcii v zahraničí alebo sprostredkovane prostredníctvom ich kontaktných inštitúcii v Slovenskej republike na základe vzájomnej dohody.
(2)	Pri hodnotení ožiarenia obyvateľov ústredie radiačnej monitorovacej siete používa predovšetkým údaje z oficiálnych publikácii príslušných orgánov štátnej alebo verejnej správy, ročeniek štatistického úradu, medzinárodných odporúčaní alebo smerníc. Ďalšie aktuálne údaje potrebné na hodnotenie ožiarenia obyvateľov si môže  ústredie radiačnej monitorovacej siete vyžiadať od príslušných organizácií v štátnej pôsobnosti Tieto údaje sa poskytujú vo vyžiadanom rozsahu, bezplatne a neodkladne. Úrad môže uzatvárať dohody o poskytovaní týchto údajov s príslušnými inštitúciami.
§ 10
Účinnosť

Táto vyhláška nadobúda účinnosť dňom ......................... 

Príloha 1.	Monitorovanie za normálnej situácie

Monitorovaná položka	Meraná veličina	Metóda merania, sledovaný rádionuklid	Počet miest minimálny	Počet meraní za rok	Zložka radiačnej monitorovacej siete	Požadovaná citlivosť merania	
Externé ožiarenie	Príkon fotónového dávkového ekvivalentu	Kontinuálne meranie a hodnotenie	20	Kontinuálne, hodinové a desať minútové priemery	SHMÚ, CO, JZ	Rozsah merania 50(10)  nSv/h do 1 (10) Sv/h	
Externé ožiarenie	Príkon fotónového dávkového ekvivalentu	Kontinuálne meranie a hodnotenie	3	Kontinuálne, hodinové a desať minútové priemery	JZ, ÚVZ SR,  RÚVZ	Rozsah merania 50(10)  nSv/h do 1 (10) Sv/h	
Externé ožiarenie	Príkon fotónového dávkového ekvivalentu	Vyhľadávacie (screeningové) monitorovanie	Meranie na trase minimálne 50 km 	4	ÚVZ SR	Rozsah merania 50 (10) nSv/h do 1 (10) Sv/h	
Externé ožiarenie	Fotónový dávkový ekvivalent	kontinuálne meranie, periodické vyhodnocovanie, TLD	50	4, 
štvrťročné vyhodnocovanie	ÚVZ SR,  JZ, SZU, RÚVZ	Fotónový dávkový ekvivalent od 100 mikroSv	
Aerosóly v ovzduší	Objemová alebo hmotnostná aktivita rádionuklidov	Kontinuálny odber, periodické vyhodnocovanie, gamaspektrometrické meranie,  , K-40	5	26 - 52, 
týždenné až dvojtýždenné vyhodnocovanie	SHMÚ, SZU, JZ, RÚVZ	MDA< 1x10-4 Bq/m3 pre prírodné rádionuklidy
MDA< 3x10-6 Bq/m3 pre Cs-137	
Aerosóly v ovzduší	Objemová alebo hmotnostná aktivita rádionuklidov	Kontinuálny odber, periodické vyhodnocovanie,
gamaspektrometrické merania (vrátane Be-7 a Cs-137) , analýza Sr-90, Pu-239 a 240, Pu-238	1 až 2	52, 
týždenné  vyhodnocovanie prírodných rádionuklidov a Cs-137, 
štvrťročné vyhodnocovanie Sr-90 a transuránov	FMFIUK, ÚVZ SR, JZ, RÚVZ	MDA< 1x10-4 Bq/m3 pre prírodné rádionuklidy
MDA< 1x10-6 Bq/m3 pre Cs-137,
MDA< 1x10-7 Bq/m3 pre Sr-90
MDA< 1x10-9 Bq/m3 pre Pu-238 a Pu-239 a 240	
Atmosferický spad	Plošná aktivita rádionuklidov	Kontinuálny odber, periodické vyhodnocovanie, gamaspektrometria	3	12, 
mesačné vyhodnocovanie, 	ÚVZ SR, JZ, RÚVZ	MDA< 0,1 0,5 Bq/m2 pre Cs-137,

Monitorovaná položka	Meraná veličina	Metóda merania, sledovaný rádionuklid	Minimálny  počet miest 	Počet meraní za rok	Zložka radiačnej monitorovacej siete	Požadovaná citlivosť merania	
Pôda, tráva a iné porasty 	Plošná alebo hmotnostná aktivita rádionuklidov	Gamaspektrometrické meranie	5	1	ÚVZ SR, JZ, RÚVZ	MDA< 10 Bq/m2 pre Cs-137,
alebo MDA< 2 Bq/kg	
Pôda	Plošná alebo hmotnostná aktivita rádionuklidov	Gamaspektrometrické meranie in situ	5	1	ÚVZ SR, JZ, RÚVZ	MDA< 1000 Bq/m2 pre Cs-137,
	
Povrchová voda	Objemová aktivita rádionuklidov	Gamaspektrometrické meranie (Cs-137), prípadne celková beta aktivita, K-40, H-3 	5	1 - 4, 
štvrťročné odbery až ročné	SHMÚ?, ÚVZ SR,   JZ, RÚVZ	MDA< 2 Bq/l  pre H-3,
prírodné rádionuklidy
MDA< 0,1 Bq/l pre Cs-137,
MDA< 0,002 Bq/l  pre Sr-90
	
Povrchová voda	Objemová aktivita rádionuklidov	Gamaspektrometrické meranie (Cs-137),  H-3	2	12, 
mesačné odbery	ÚVZ SR,  RÚVZ,  JZ	MDA< 2 Bq/l  pre H-3,
prírodné rádionuklidy
MDA< 0,01 Bq/l pre Cs-137,
MDA< 0,002 Bq/l  pre Sr-90
	
Pitná voda	Objemová aktivita rádionuklidov	Prírodné rádionuklidy, H-3, Sr-90, Cs-137	3-5	12, 
mesačné odbery	ÚVZ SR, JZ, 	MDA< 2 Bq/l  pre H-3,
MDA pre prírodné rádionuklidy na úrovni desatiny odvodenej zásahovej úrovne
MDA< 0,01 Bq/l pre Cs-137,
MDA< 0,002 Bq/l  pre Sr-90

Monitorovaná položka	Meraná veličina	Metóda merania, sledovaný rádionuklid	Počet miest minimálny	Počet meraní za rok	Zložka radiačnej monitorovacej siete	Požadovaná citlivosť merania	
Pitná voda	Objemová aktivita rádionuklidov	Prírodné rádionuklidy, H-3, Sr-90, Cs-137	10	4,
štvťročne	SHMÚ?, ÚVZ SR, JZ, VÚVH?	MDA< 2 Bq/l  pre H-3,
MDA pre prírodné rádionuklidy na úrovni desatiny odvodenej zásahovej úrovne
MDA< 0,01 Bq/l pre Cs-137,
MDA< 0,002 Bq/l  pre Sr-90	
Vodárenský kal	Hmotnostná aktivita rádionuklidov	Gamaspektrometrické meranie	1	1	VÚVH, ÚVZ SR	MDA< 1 Bq/kg pre Cs-137	
Riečne sedimenty	Hmotnostná aktivita rádionuklidov	Gamaspektrometrické meranie	2	1	VÚVH, ÚVZ	MDA< 1 Bq/kg pre Cs-137	
Mlieko	Objemová alebo hmotnostná aktivita rádionuklidov	Gamaspektrometrické meranie (Cs-137), 
Sr-90	5	4	ŠVPÚ Nitra, ÚVZ SR,  RÚVZ, JZ	MDA< 0,1 Bq/l pre Cs-137,
MDA< 0,05 Bq/l  pre Sr-90	
Mlieko	Objemová alebo hmotnostná aktivita rádionuklidov	Gamaspektrometrické meranie (Cs-137), 
Sr-90, K-40	1	12	ŠVPÚ Nitra, ÚVZ SR,  RÚVZ	MDA< 0,05 Bq/l pre Cs-137,
MDA< 0,01 Bq/l  pre Sr-90	
Mäso bravčové	Hmotnostná aktivita rádionuklidov	Gamaspektrometrické meranie (Cs-137), 
Sr-90	1	1	ŠVPÚ Nitra, ÚVZ SR	MDA< 0,1Bq/l pre Cs-137,
MDA< 0,1 Bq/l  pre Sr-90,	
Mäso hovädzie	Hmotnostná aktivita rádionuklidov	Gamaspektrometrické meranie (Cs-137), 
Sr-90	1	1	ÚVZ SR, RÚVZ	MDA< 0,1Bq/l pre Cs-137,
MDA< 0,1 Bq/l  pre Sr-90,	

Monitorovaná položka	Meraná veličina	Metóda merania, sledovaný rádionuklid	Počet miest minimálny	Počet meraní za rok	Zložka radiačnej monitorovacej siete	Požadovaná citlivosť merania	
Mäso baranie	Hmotnostná aktivita rádionuklidov	Gamaspektrometrické meranie (Cs-137), 
Sr-90	1	1	ÚVZ SR, RÚVZ	MDA< 0,1Bq/l pre Cs-137,
MDA< 0,1 Bq/l  pre Sr-90,	
Mäso hydinové	Hmotnostná aktivita rádionuklidov	Gamaspektrometrické meranie (Cs-137), 
Sr-90	1	1	ÚVZ SR, RÚVZ	MDA< 0,1Bq/l pre Cs-137,
MDA< 0,1 Bq/l  pre Sr-90,	
Divina	Hmotnostná aktivita rádionuklidov	Gamaspektrometrické meranie (Cs-137), 
Sr-90	1	1	ÚVZ SR, ŠVPÚ Nitra, RÚVZ	MDA< 0,1Bq/l pre Cs-137,
MDA< 0,1 Bq/l  pre Sr-90,	
Ryby	Hmotnostná aktivita rádionuklidov	Gamaspektrometrické meranie (Cs-137), 
Sr-90	1	1	ÚVZ SR, RÚVZ	MDA< 0,1Bq/l pre Cs-137,
MDA< 0,1 Bq/l  pre Sr-90,	
Vajcia	Hmotnostná aktivita rádionuklidov	Gamaspektrometrické meranie (Cs-137), 
Sr-90	1	1	ÚVZ SR, ŠVPÚ Nitra	MDA< 0,1Bq/l pre Cs-137,
MDA< 0,1 Bq/l  pre Sr-90,	
Pšenica	Hmotnostná aktivita rádionuklidov	Gamaspektrometrické meranie (Cs-137), 
Sr-90	4	1	ÚVZ SR, RÚVZ, JZ	MDA< 0,1Bq/l pre Cs-137,
MDA< 0,1 Bq/l  pre Sr-90,	
Jačmeň	Hmotnostná aktivita rádionuklidov	Gamaspektrometrické meranie (Cs-137), 
Sr-90	4	1	ÚVZ SR, RÚVZ, JZ	MDA< 0,1Bq/l pre Cs-137,
MDA< 0,1 Bq/l  pre Sr-90,	
Ovos	Hmotnostná aktivita rádionuklidov	Gamaspektrometrické meranie (Cs-137), 
Sr-90	4	1	ÚVZ SR, RÚVZ, JZ	MDA< 0,1Bq/l pre Cs-137,
MDA< 0,1 Bq/l  pre Sr-90,	

Monitorovaná položka	Meraná veličina	Metóda merania, sledovaný rádionuklid	Počet miest minimálny	Počet meraní za rok	Zložka radiačnej monitorovacej siete	Požadovaná citlivosť merania	
Kukurica	Hmotnostná aktivita rádionuklidov	Gamaspektrometrické meranie (Cs-137), 
Sr-90	4	1	ÚVZ SR, RÚVZ, JZ	MDA< 0,1Bq/l pre Cs-137,
MDA< 0,1 Bq/l  pre Sr-90,	
Zemiaky	Hmotnostná aktivita rádionuklidov	Gamaspektrometrické meranie (Cs-137), 
Sr-90	4	1	ÚVZ SR, RÚVZ, JZ	MDA< 0,1Bq/l pre Cs-137,
MDA< 0,1 Bq/l  pre Sr-90,	
Listová zelenina	Hmotnostná aktivita rádionuklidov	Gamaspektrometrické meranie (Cs-137), 
Sr-90	4	1	ÚVZ SR, RÚVZ, JZ	MDA< 0,1Bq/l pre Cs-137,
MDA< 0,1 Bq/l  pre Sr-90,	
Koreňová zelenina	Hmotnostná aktivita rádionuklidov	Gamaspektrometrické meranie (Cs-137), 
Sr-90	4	1	ÚVZ SR, RÚVZ, JZ	MDA< 0,1Bq/l pre Cs-137,
MDA< 0,1 Bq/l  pre Sr-90,	
Plodová zelenina	Hmotnostná aktivita rádionuklidov	Gamaspektrometrické meranie (Cs-137), 
Sr-90	4	1	ÚVZ SR, RÚVZ, JZ	MDA< 0,1Bq/l pre Cs-137,
MDA< 0,1 Bq/l  pre Sr-90,	
Ovocie	Hmotnostná aktivita rádionuklidov	Gamaspektrometrické meranie (Cs-137), 
Sr-90	4	1	ÚVZ SR, RÚVZ, JZ	MDA< 0,1Bq/l pre Cs-137,
MDA< 0,1 Bq/l  pre Sr-90,	
Lesné plody	Hmotnostná aktivita rádionuklidov	Gamaspektrometrické meranie (Cs-137), 
Sr-90	2	1	ÚVZ SR, RÚVZ, JZ	MDA< 0,1Bq/l pre Cs-137,
MDA< 0,1 Bq/l  pre Sr-90,	
Huby	Hmotnostná aktivita rádionuklidov	Gamaspektrometrické meranie (Cs-137), 
Sr-90	2	1	ÚVZ SR, RÚVZ, JZ	MDA< 0,1Bq/l pre Cs-137,
MDA< 0,1 Bq/l  pre Sr-90,	

Monitorovaná položka	Meraná veličina	Metóda merania, sledovaný rádionuklid	Počet miest minimálny	Počet meraní za rok	Zložka radiačnej monitorovacej siete	Požadovaná citlivosť merania	
Čajoviny a liečivé rastliny	Hmotnostná aktivita rádionuklidov	Gamaspektrometrické meranie (Cs-137), 
Sr-90	4	1	ÚVZ SR,  RÚVZ, JZ	MDA< 0,1Bq/l pre Cs-137,
MDA< 0,1 Bq/l  pre Sr-90,	
Múka	Hmotnostná aktivita rádionuklidov	Gamaspektrometrické meranie (Cs-137), 
Sr-90	2	2	ÚVZ SR,  RÚVZ, JZ	MDA< 0,1Bq/l pre Cs-137,
MDA< 0,1 Bq/l  pre Sr-90,	
Ryža	Hmotnostná aktivita rádionuklidov	Gamaspektrometrické meranie (Cs-137), 
Sr-90	2	2	ÚVZ SR, RÚVZ, JZ	MDA< 0,1Bq/l pre Cs-137,
MDA< 0,1 Bq/l  pre Sr-90,	
Rastlinné oleje a tuky	Hmotnostná aktivita rádionuklidov	Gamaspektrometrické meranie (Cs-137), 
Sr-90	2	2	ÚVZ SR,  RÚVZ, JZ	MDA< 0,1Bq/l pre Cs-137,
MDA< 0,1 Bq/l  pre Sr-90,	
Zložky potravinového koša	Hmotnostná aktivita rádionuklidov	Gamaspektrometrické meranie (Cs-137), 
Sr-90	2	2	ÚVZ SR, RÚVZ, JZ, SVPU Nitra	MDA< 0,1 Bq/kg  pre Cs-137,
MDA< 0,05 Bq/kg  pre Sr-90	
Mixovaná denná strava	Hmotnostná aktivita rádionuklidov	Gamaspektrometrické meranie (Cs-137), 
Sr-90	2	2	ÚVZ SR, RÚVZ, JZ, SVPU Nitra?	MDA< 0,1 Bq/deň  pre Cs-137,
MDA< 0,05 Bq/deň  pre Sr-90	
Importované potraviny	Hmotnostná aktivita rádionuklidov	Gamaspektrometrické meranie (Cs-137), 		Podľa potreby	ÚVZ SR, RÚVZ,  SVPU Nitra	MDA< 100 Bq/kg  pre Cs-137	
Vnútorná kontaminácia osôb rádionuklidmi	Aktivita rádionuklidov v tele	Gamaspektrometrické meranie (Cs-137)	5-20	1	JZ, SZU	MDA< 100 Bq/kg  pre Cs-137,	
Vnútorná kontaminácia osôb rádionuklidmi	Aktivita rádionuklidov v dennom moči	Gamaspektrometrické meranie (Cs-137), 	5-50	1	ÚVZ SR, JZ, SZU	MDA< 0,05 Bq/deň  pre Cs-137,	

Príloha 2.  Monitorovanie pri radiačnom ohrození

Monitorovaná položka	Meraná veličina	Metóda merania	Frekvencia meraní, počet meraní 	Zložka radiačnej monitorovacej siete	Požadovaná citlivosť merania	
Externé žiarenie	Príkon fotónového dávkového ekvivalentu	Kontinuálne meranie a hodnotenie	Hodinové a desať minútové priemery, okamžité hodnoty	SHMÚ, CO, JZ, ÚVZ SR, RÚVZ, MO SR	Rozsah merania 50 nSv/h do 1 (10) Sv/h	
	Príkon fotónového dávkového ekvivalentu	Monitorovanie po trase v teréne	Okamžité hodnoty, krátkodobé priemery	ÚVZ SR, JZ 	Rozsah merania 50 nSv/h do 1 (10) Sv/h	
	Príkon fotónového dávkového ekvivalentu a kontaminácia povrchov	Letecké monitorovanie po trase	Okamžité hodnoty	MO SR,	Rozsah merania 50 nSv/h do 1 (10) Sv/h	
	Fotónový dávkový ekvivalent	kontinuálne meranie, TLD	Vyhodnocovanie denné až mesačné, podľa okolností 	ÚVZ SR,  JZ, SZU	Fotónový dávkový ekvivalent od 100 mikroSv	
Aerosóly v ovzduší	Objemová alebo hmotnostná aktivita rádionuklidov	Kontinuálny odber na stabilných miestach, alebo  krátkodobé odbery, gamaspektrometrické meranie, ďalšie analýzy podľa potreby	Vyhodnocovanie: neodkladne, periodické denné alebo častejšie, podľa okolností 	SHMÚ, SZU, JZ, ÚVZ SR, RÚVZ, FMFIUK	MDA (Bq/m3) pre jednotlivé rádionuklidy musí umožniť zistenie úväzku efektívnej dávky z inhalácie (od všetkých zistených rádionuklidov) na úrovni 10 mikroSv za mesiac  alt: 1 mikroSv	
Atmosferický prašný spad a  zrážky	Plošná a objemová aktivita rádionuklidov	Kontinuálny odber, periodické vyhodnocovanie, gamaspektrometrické meranie,   ďalšie analýzy podľa potreby	Denné až týždenné vyhodnocovanie, 
	ÚVZ SR, JZ ,  RÚVZ	typická MDA< 10 Bq/m2,  v závislosti na rádionuklide,
	
Jód v plynnej forme	Objemová aktivita I-131	Kontinuálny alebo periodický odber, gamaspektrometrické meranie	Vyhodnocovanie podľa okolností, niekoľko krát za deň až denné	SZU, JZ, ÚVZ SR, RÚVZ	MDA<0,1 Bq/m3	

Monitorovaná položka	Meraná veličina	Metóda merania	Frekvencia meraní, počet meraní 	Zložka radiačnej monitorovacej siete	Požadovaná citlivosť merania	
Povrchová rádioaktívna kontaminácia pôdy, povrchov a porastov 	Plošná alebo hmotnostná aktivita rádionuklidov	Lokálne odbery, gamaspektrometrické meranie, ďalšie analýzy podľa potreby	Podľa rozsahu havárie a  potreby	ÚVZ SR, JZ	typická MDA< 1 v závislosti na rádionuklide Bq/m2,
	
Povrchová rádioaktívna kontaminácia pôdy a povrchov 	Plošná alebo hmotnostná aktivita rádionuklidov	Gamaspektrometrické meranie in situ	Podľa rozsahu havárie a  potreby	ÚVZ SR, JZ	MDA< 100 Bq/m2 v závislosti na rádionuklide 
	
Povrchová voda	Objemová aktivita rádionuklidov	Jednorazové alebo opakované odbery, Gamaspektrometrické meranie (Cs-137),  H-3, prípadne ďalšie analýzy podľa okolností	denne až týždenne, podľa rozsahu havárie a  potreby	SHMÚ, ÚVZ SR,   JZ, VÚVH?	MDA pre jednotlivé rádionuklidy musí byť nižšia ako jedna desatina prípustných hodnôt kontaminácie pre tekutú potravu *	
Pitná voda	Objemová aktivita rádionuklidov	Jednorazové alebo opakované odbery, Gamaspektrometrické meranie (Cs-137),  H-3, prípadne ďalšie analýzy podľa okolností 	denne až týždenne, podľa rozsahu havárie a  potreby	 SHMÚ, ÚVZ SR, JZ, VÚVH?	MDA pre jednotlivé rádionuklidy musí byť nižšia ako jedna desatina prípustných hodnôt kontaminácie pre tekutú potravu *	
Mlieko	Objemová alebo hmotnostná aktivita rádionuklidov	Gamaspektrometrické meranie, prípadne ďalšie analýzy podľa okolností 	denne až týždenne, podľa rozsahu havárie a  potreby	ŠVPÚ Nitra, ÚVZ SR, RÚVZ	MDA pre jednotlivé rádionuklidy musí byť nižšia ako jedna desatina prípustných hodnôt kontaminácie 	
Mäso bravčové, hovädzie, baranie, hydinové	Hmotnostná aktivita rádionuklidov	Gamaspektrometrické meranie, prípadne ďalšie analýzy podľa okolností 	týždenne, podľa rozsahu havárie a  potreby	ŠVPÚ Nitra, ÚVZ SR, RÚVZ	MDA pre jednotlivé rádionuklidy musí byť nižšia ako jedna desatina prípustných hodnôt kontaminácie 	

Monitorovaná položka	Meraná veličina	Metóda merania	Frekvencia meraní, počet meraní 	Zložka radiačnej monitorovacej siete	Požadovaná citlivosť merania	
Divina	Hmotnostná aktivita rádionuklidov	Gamaspektrometrické meranie, prípadne ďalšie analýzy podľa okolností 	týždenne, podľa rozsahu havárie a  potreby	ÚVZ SR, ŠVPÚ Nitra, RÚVZ	MDA pre jednotlivé rádionuklidy musí byť nižšia ako jedna desatina prípustných hodnôt kontaminácie 	
Ryby	Hmotnostná aktivita rádionuklidov	Gamaspektrometrické meranie, prípadne ďalšie analýzy podľa okolností 	týždenne, podľa rozsahu havárie a  potreby	ÚVZ SR, RÚVZ	MDA pre jednotlivé rádionuklidy musí byť nižšia ako jedna desatina prípustných hodnôt kontaminácie 	
Vajcia	Hmotnostná aktivita rádionuklidov	Gamaspektrometrické meranie, prípadne ďalšie analýzy podľa okolností 	týždenne, podľa rozsahu havárie a  potreby	ÚVZ SR, ŠVPÚ Nitra	MDA pre jednotlivé rádionuklidy musí byť nižšia ako jedna desatina prípustných hodnôt kontaminácie 	
Pšenica	Hmotnostná aktivita rádionuklidov	Gamaspektrometrické meranie, prípadne ďalšie analýzy podľa okolností 	pri zbere úrody, podľa rozsahu havárie a  potreby	ÚVZ SR, JZ, RÚVZ	MDA pre jednotlivé rádionuklidy musí byť nižšia ako jedna desatina prípustných hodnôt kontaminácie 	
Jačmeň	Hmotnostná aktivita rádionuklidov	Gamaspektrometrické meranie, prípadne ďalšie analýzy podľa okolností 	pri zbere úrody, podľa rozsahu havárie a  potreby	ÚVZ SR, JZ, RÚVZ	MDA pre jednotlivé rádionuklidy musí byť nižšia ako jedna desatina prípustných hodnôt kontaminácie 	
Ovos	Hmotnostná aktivita rádionuklidov	Gamaspektrometrické meranie, prípadne ďalšie analýzy podľa okolností 	pri zbere úrody, podľa rozsahu havárie a  potreby	ÚVZ SR, JZ, RÚVZ	MDA pre jednotlivé rádionuklidy musí byť nižšia ako jedna desatina prípustných hodnôt kontaminácie 	
Kukurica	Hmotnostná aktivita rádionuklidov	Gamaspektrometrické meranie, prípadne ďalšie analýzy podľa okolností 	pri zbere úrody, podľa rozsahu havárie a  potreby	ÚVZ SR, JZ, RÚVZ	MDA pre jednotlivé rádionuklidy musí byť nižšia ako jedna desatina prípustných hodnôt kontaminácie 	

Monitorovaná položka	Meraná veličina	Metóda merania	Frekvencia meraní, počet meraní 	Zložka radiačnej monitorovacej siete	Požadovaná citlivosť merania	
Zemiaky	Hmotnostná aktivita rádionuklidov	Gamaspektrometrické meranie, prípadne ďalšie analýzy podľa okolností 	pri zbere úrody, podľa rozsahu havárie a  potreby	ÚVZ SR, JZ, RÚVZ	MDA pre jednotlivé rádionuklidy musí byť nižšia ako jedna desatina prípustných hodnôt kontaminácie 	
Listová zelenina	Hmotnostná aktivita rádionuklidov	Gamaspektrometrické meranie, prípadne ďalšie analýzy podľa okolností 	pri zbere úrody, podľa rozsahu havárie a  potreby	ÚVZ SR, JZ, RÚVZ	MDA pre jednotlivé rádionuklidy musí byť nižšia ako jedna desatina prípustných hodnôt kontaminácie 	
Koreňová zelenina	Hmotnostná aktivita rádionuklidov	Gamaspektrometrické meranie, prípadne ďalšie analýzy podľa okolností 	pri zbere úrody, podľa rozsahu havárie a  potreby	ÚVZ SR, JZ, RÚVZ	MDA pre jednotlivé rádionuklidy musí byť nižšia ako jedna desatina prípustných hodnôt kontaminácie 	
Plodová zelenina	Hmotnostná aktivita rádionuklidov	Gamaspektrometrické meranie, prípadne ďalšie analýzy podľa okolností 	pri zbere úrody, podľa rozsahu havárie a  potreby	ÚVZ SR, JZ, RÚVZ	MDA pre jednotlivé rádionuklidy musí byť nižšia ako jedna desatina prípustných hodnôt kontaminácie 	
Ovocie	Hmotnostná aktivita rádionuklidov	Gamaspektrometrické meranie, prípadne ďalšie analýzy podľa okolností 	pri zbere úrody, podľa rozsahu havárie a  potreby	ÚVZ SR, JZ, RÚVZ	MDA pre jednotlivé rádionuklidy musí byť nižšia ako jedna desatina prípustných hodnôt kontaminácie 	
Lesné plody	Hmotnostná aktivita rádionuklidov	Gamaspektrometrické meranie, prípadne ďalšie analýzy podľa okolností 	pri zbere úrody, podľa rozsahu havárie a  potreby	ÚVZ SR, JZ, RÚVZ	MDA pre jednotlivé rádionuklidy musí byť nižšia ako jedna desatina prípustných hodnôt kontaminácie 	
Huby	Hmotnostná aktivita rádionuklidov	Gamaspektrometrické meranie, prípadne ďalšie analýzy podľa okolností 	pri zbere úrody, podľa rozsahu havárie a  potreby	ÚVZ SR, JZ, RÚVZ	MDA pre jednotlivé rádionuklidy musí byť nižšia ako jedna desatina prípustných hodnôt kontaminácie 	

Monitorovaná položka	Meraná veličina	Metóda merania	Frekvencia meraní, počet meraní 	Zložka radiačnej monitorovacej siete	Požadovaná citlivosť merania	
Čajoviny a liečivé rastliny	Hmotnostná aktivita rádionuklidov	Gamaspektrometrické meranie, prípadne ďalšie analýzy podľa okolností 	pri zbere úrody, podľa rozsahu havárie a  potreby	ÚVZ SR, JZ, RÚVZ	MDA pre jednotlivé rádionuklidy musí byť nižšia ako jedna desatina prípustných hodnôt kontaminácie 	
Krmoviny	Hmotnostná aktivita rádionuklidov	Gamaspektrometrické meranie, prípadne ďalšie analýzy podľa okolností	pri zbere úrody, podľa rozsahu havárie a  potreby	ÚVZ SR, JZ, RÚVZ	MDA pre jednotlivé rádionuklidy musí byť nižšia ako jedna desatina prípustných hodnôt kontaminácie 	
Importované potraviny	Hmotnostná aktivita rádionuklidov	Gamaspektrometrické meranie, prípadne ďalšie analýzy podľa okolností 	Podľa potreby	ÚVZ SR,  RÚVZ	MDA pre jednotlivé rádionuklidy musí byť nižšia ako jedna desatina prípustných hodnôt kontaminácie 	
Mixovaná denná strava	Hmotnostná aktivita rádionuklidov	Gamaspektrometrické meranie, prípadne ďalšie analýzy podľa okolností 	Podľa potreby	ÚVZ SR,  RÚVZ	MDA pre jednotlivé rádionuklidy musí byť nižšia ako jedna desatina prípustných hodnôt kontaminácie pre tekutú potravu 	
Vnútorná kontaminácia osôb rádionuklidmi	Aktivita rádionuklidov v tele	Gamaspektrometrické meranie, prípadne ďalšie analýzy podľa okolností 	pri zbere úrody, podľa rozsahu havárie a  potreby	JZ, SZU	MDA< 100 Bq/kg  pre Cs-137,	
	Aktivita I-131 v štítnej žľaze	Gamaspektrometrické meranie	pri zbere úrody, podľa rozsahu havárie a  potreby	JZ, SZU	MDA< 500Bq pre I-131	

* Nariadenie vlády SR 96/29/Euratom

Vysvetlivky k tabuľkám v prílohách:

ŠVPÚ Nitra – Štátny veterinárny a potravinový ústav Nitra ?
ÚVZ SR Úrad verejného zdravotníctva SR, 
RÚVZ  Regionálne úrady verejného zdravotníctva so sídlom v Banskej Bystrici, v Košiciach a RÚVZ hl. m. Bratislava so sídlom v Bratislave
JZ – jadrové zariadenia SE EBO a SE EMO
SHMÚ Slovenský hydrometeorologický ústav
VÚVH Výskumný ústav vodného hospodárstva
FMFIUK Fakulta matematiky, fyziky a informácii UK